Korkein oikeus pitää naista erittäin vaarallisena toisten hengelle ja terveydelle.

Tuntematonta miestä kaulaan viiltänyt nuori nainen joutuu suorittamaan tapon yrityksestä saamansa tuomion kokonaan.

Päätös on hyvin poikkeuksellinen, koska kyse on nuoren ensimmäisestä ehdottomasta vankeusrangaistuksesta.

Parikymppinen nainen ei siis pääse ehdonalaiseen vapauteen ennen kuin on istunut vankilassa koko vankeusajan eli neljä vuotta ja kolme kuukautta, määräsi korkein oikeus (KKO) ennakkopäätöksessään tiistaina.